Source: http://docplayer.fi/3082168-Joukkueenjohtajan-opas.html
Timestamp: 2016-10-26 04:32:20+00:00
Document Index: 22385237

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ']

⭐JOUKKUEENJOHTAJAN OPAS
1 JOUKKUEENJOHTAJAN OPAS Joukkueenjohtajan koulutusmateriaali Suomen Käsipalloliitto2 Sisällys Johdanto 3 1 Käsipallo Suomessa Seurat Suomen Käsipalloliitto (SKPL) Suomen Liikunta ja Urheilu (SLU) Seuran toiminta ja hyvä hallinto Seuratoimijoiden vastuut, velvollisuudet ja valintamenettelyt Taloudenhoito ja kirjanpito Seuran viestintä Seuran henkilöstöhallinto, koulutus ja palkitsemisjärjestelmä Joukkue ja joukkueen organisaatio: toimihenkilöt, vastuut ja velvollisuudet Joukkueenjohtajan rooli ja asema Hyvän joukkueenjohtajan ominaisuuksia Joukkueenjohtajan valinta Joukkueenjohtajan ja joukkueen muun johtoryhmän välinen yhteistyö Joukkueenjohtajan tehtävät Joukkueen johtoryhmän työ- ja tehtäväjako Joukkueen toimintasuunnitelma Toimintakalenteri = vuosikalenteri Kilpailu- ja sääntömääräykset Kilpailuoikeus Kilpailukutsu, Kilpailusuunnitelma, sarjailmoittautumiset ja Kilpailuohjeet Vakuutusturva Sporttirekisteri ja seurakäyttäjä Seuran vaihto Suomessa Kansainväliset siirrot Turnauslupa Matkustuslupa Ikärajaisten poikkeuslupamenettely Yli-ikäisten junioreiden poikkeuslupamenettely Seurojen yhteistyösopimukset Kehityspelaajasääntö Siirtyminen joukkueesta toiseen oman seuran sisällä Ensiapu tapaturmatilanteissa Antidoping Viestintä Varustehankinta3 5 Joukkueenjohtaja ja ottelut Ottelut ja turnaukset - osallistuminen Ottelutapahtuma Ottelusiirrot Tuomarimaksut Kilpailusääntöjen Joukkueen taloudenhoito Vuosittainen toimintasuunnitelma ja varainkäyttösuunnitelma Joukkueen käyttötili ja maksuliikenne Joukkueen varainkäyttösuunnitelma Joukkueen toimintakertomus ja varainkäyttöraportti Joukkueen varainhankinta Lait, asetukset ja verotus Liite4 Johdanto Tämä opas on tarkoitettu Suomen Käsipalloliiton seurojen käyttöön joukkueenjohtajien koulutusmateriaalina. Opas antaa joukkueenjohtajalle perustiedot suomalaisen käsipallon organisoitumisesta ja kilpailutoiminnasta, seuratoiminnasta ja joukkueen toiminnasta sekä esittelee joukkueenjohtajan roolin ja tehtävät. Tämän oppaan tiedot on koottu Suomen Palloliiton joukkueenjohtajaoppaan tietojen pohjalta ja sovellettu toimiviksi käsipalloseurassa. Juuso Laakso / J-Lan 35 1 Käsipallo Suomessa 1.1 Seurat Seura on itsenäinen, aatteellinen, rekisteröitynyt yhdistys, jonka tehtävä on määrätty sen säännöissä ja joka toteuttaa tehtäväänsä ensisijaisesti jäsenilleen. Seuran ylintä päätösvaltaa käyttävät seuran jäsenet, jotka valitsevat ja valtuuttavat hallituksen jäsenet toteuttamaan jäsenten tahtoa vuosittain laadittavan toiminta- ja taloussuunnitelman puitteissa. 1.2 Suomen Käsipalloliitto (SKPL) Suomen Käsipalloliitto ry perustettiin Käsipalloliitto on Euroopan Käsipalloliitto EHF:n ja Kansainvälisen Käsipalloliiton IHF:n jäsen. Käsipalloliiton tehtävä on käsipallon kilpailutoiminnan organisoiminen ja kehittäminen. Suomen Käsipalloliitolla on 29 aktiivista jäsenseuraa ja noin rekisteröitynyttä pelaajaa. 1.3 Suomen Liikunta ja Urheilu (SLU) Suomen Liikunta ja Urheilu on liikuntajärjestöjen katto-organisaatio, joka vastaa järjestöjen tarpeista ja edunvalvonnasta. SLU:n toimisto sijaitsee SLU-talossa Helsingin Länsi-Pasilassa samassa rakennuksessa kuin Suomen Käsipalloliitto. Suomen Käsipalloliitto on SLU:n jäsen. SLU, Suomen Kuntoliikuntaliitto ja Nuori Suomi sulautuvat yhdeksi organisaatioksi vuoden 2013 alusta. Uuden järjestön nimeä ei ole vielä julkaistu. Eettiset säännöt SLU edistää kaikessa toiminnassaan aktiivisesti yhteiskuntavastuuta - Reilua Peliä. Reilu Peli on liikuntajärjestöjen yhteinen kuvaus liikunnan ja urheilun hyvästä toiminnasta. Nykyiset Reilun Pelin ihanteet ja tavoitteet hyväksyttiin SLU:n syyskokouksessa Reilu Peli on tarkoitettu elämään siellä, missä ihmiset liikkuvat tai toimivat liikunnan eri tehtävissä vapaaehtoisina tai työntekijöinä. 46 Reilun pelin materiaaleja: Reilu Peli -julkaisu Tasavertaisuus Monikulttuurisuus Ympäristötyö Reilun Pelin työkaluja Reilun Pelin ihanteet ja tavoitteet: tasavertaiset lähtökohdat jokaisen tasavertainen mahdollisuus liikuntaan ja urheiluun vastuu kasvatuksesta terveyden, turvallisuuden ja hyvinvoinnin edistäminen luonnon kunnioittaminen ja kestävään kehitykseen pyrkiminen avoimuus, demokraattisuus ja oikeudenmukaisuus Musiikinsoiton tekijänoikeudet: Suomen Käsipalloliitto on SLU:n jäsen, ja SLU puolestaan maksaa tekijänoikeusmaksuja Gramex:ille, joka vastaa musiikinsoiton tekijänoikeuksista urheilutapahtumissa. Täten musiikin soittaminen Käsipalloliiton alaisissa tapahtumissa (ottelut, harjoitukset, turnaukset) on sallittua. Anna siis musiikin soida! 57 2 Seuran toiminta ja hyvä hallinto Seuran jäsenten valtuuttama hallitus päättää seuran asioista kokouksissaan. Hallituksen tehtävänä on toimia vuosittain laaditun toiminta- ja taloussuunnitelman mukaisesti, laatia toteutuneista asioista toimintakertomus sekä huolehtia seuran omaisuudesta. Seuran toiminta perustuu pitkäjänteiseen suunnitteluun, arviointiin ja kehityspäätöksiin sekä järkevään taloudenpitoon. Seuratoiminnan tavoitteisiin kuuluu myös toiminnan eettisyys, turvallisuus, terveellisyys, samanarvoisuus sekä kestävän kehityksen periaatteiden mukaisesti toimiminen. Seuran tulee toiminnassaan noudattaa kaikkia lakeja asetuksia. Rekisteröidyn seuran säännöt tulee olla Patentti- ja rekisterihallituksen (PRH) hyväksymät. Seuran säännöt muodostavat toiminnan raamit, ja ne on pidettävä ajan tasalla. Seuran tulee noudattaa sille määriteltyä tehtävää, joka on määrätty seuran säännöissä. Seuran toiminta voi olla nuorisourheilua, huippu-urheilua, kuntoliikuntaa tai kaikkia näitä. Jokaisella seuralla tulisi olla jatkuvasti päivitetty seuratoiminnan opas, josta selviää seuran toiminta kaikille, jotka ovat siitä kiinnostuneita. Käsipalloliitolla on valmis pohja seuratoimintaoppaan rakentamiseen. 2.1 Seuratoimijoiden vastuut, velvollisuudet ja valintamenettelyt On tärkeää, että seuran eri toimijoiden tehtävät ja velvollisuudet on määritelty selkeästi ja avoimesti. Vastuualueiden määrittämisellä luodaan pohja seuran päivittäiselle toiminnalle. Ne ehkäisevät epäselvyyksien syntymistä sekä luovat toiminnalle jatkuvuutta. Seuran toimihenkilöitä: Hallitus ja nimetyt vastuuhenkilöt Puheenjohtaja Sihteeri Taloudenhoitaja Viestintävastaava / webmaster Nuorisovastaava Valmennusvastaava Varustevastaava Tapahtumavastaava Kahvilavastaava Tuomarivastaava 68 2.2 Taloudenhoito ja kirjanpito Seuran taloutta on hoidettava vastuullisesti. Seuran varat, velat ja omaisuus on viime kädessä hallituksen vastuulla. Yhdistystoiminta on pääosin vapaaehtoisesti tehtävää työtä. Seuran rahaliikennettä hoitavat hallituksen jäsenet, määrätyt toimihenkilöt ja hallituksen hyväksymät joukkueiden vastuuhenkilöt. Hallitus tekee vuosikokoukselle esityksen seuraavan tilikauden talousarviosta ja toimintasuunnitelmasta. Talousarvio sisältyy toimintasuunnitelmaan, ja sen tulee sisältää kaikkien joukkueiden tulot ja menot. Kaikki maksuliikenne, tulot ja menot, merkitään kirjanpitoon ja kaikki kuitit ja tositteet säilytetään kirjanpitoa ja toiminnantarkastajia varten. Yhdistyksellä on käytössään pankkitili tai pankkitilejä, joihin on käyttöoikeudet hallituksen nimenkirjoittajilla ja hallituksen erikseen nimeämillä henkilöillä. Kun toimintavuosi päättyy, yhdistys tekee tilinpäätöksen. Hallitus ja toiminnantarkastajat tarkistavat sen oikeellisuuden. Tilinpäätös sisältää tuloslaskelman ja taseen sekä tilinpäätöskertomuksen. Vuosikokous (=seuran jäsenet) käsittelee tilinpäätöksen ja päättää sen hyväksymisestä sekä myöntää vastuuvapauden asianosaisille. 2.3 Seuran viestintä Viestintä on yksi seuran tärkeimmistä tehtävistä, joka on merkittävä osa seuran toiminnan pyörittämisessä. Viestinnän merkitys on kasvanut erilaisten viestintäkanavien lisääntyessä. Seurassa tarvitaan kaikkia ja koko seuran toimintaa koskeva tiedotusohjeisto: kuka viestii, mitä viestii ja miten viestii? Seuran avoin viestintäpolitiikka kertoo myös seuran avoimesta toiminnasta. Seuran sisäinen viestintä on seuran toimintaperiaatteiden ja sääntöjen esille tuomista. Ulkoista viestintää käydään vanhempien, sponsoreiden, koulun, liiton, kunnan ym. kanssa. Viestintäkanavia ovat esimerkiksi seuran www-sivut, sähköposti, mainokset ja julisteet, seurajulkaisut, lehti-ilmoitukset, hallin ilmoitustaulu, sosiaalinen media (Facebook, Twitter) sekä mouth to mouth - viestintä. Seuralla tulisi olla nimettynä ns. web master, eli henkilö, joka on vastuussa seuran kotisivujen sisällön päivittämisestä. Seuran viestinnässä kannattaa olla erityisen tarkka, jotta seurasta välittyy ulkopuolisille mahdollisimman oikea ja rehellinen kuva. Samoin kannattaa miettiä, minkälainen viestintä palvelee seuran tarkoitusta eli sitä, mitä seura tarjoaa. Mikä on siis se tuote, jota seura myy? (Seuran jäsenyyshän edellyttää jonkinlaisen jäsenmaksua maksamista.) Onko seuran toiminta tarkoitettu esimerkiksi vain aikuisille tai vain seuran sisällä oleville jäsenille vai suunnataanko toimintaa myös 79 uusille tulijoille? Onko toiminta kilpaurheilua, aikuisten kuntoliikuntaa vai lasten urheilukoulua? Nämä tiedot tulisi selvästi olla esillä seuran kotisivuilla. Kotisivut Kotisivut ovat seuran käyntikortti ulospäin. Niihin kannattaa panostaa, ja ne tulisi teettää ammattilaisella. Kotisivujen tarkoituksena on palvella ensisijaisesti mahdollisia uusia tulokkaita, eli henkilöitä, jotka eivät vielä ole seuran jäseniä. Kotisivu on ikään kuin näyteikkuna tai myyntitiski, jolla yritetään saada ihmisiä kiinnostumaan seuran toiminnasta. Vasta toissijaisena tehtävänä on palvella omien jäsenten tarpeita. Kotisivuilla tulisi näkyä ainakin seuraavat tiedot: - Seuran toiminta: mitä, missä, kenelle? - Vastuuhenkilöt - Yhteystiedot (seuran ja vastuuhenkilöiden) - Sivujen päivittämisestä vastaavan henkilön yhteystiedot 2.4 Seuran henkilöstöhallinto, koulutus ja palkitsemisjärjestelmä Seuran koko henkilöstö, eli kaikki jäsenet ja toimihenkilöt, on sen voimavara, jolla seura toimii. Siksi siitä on pidettävä hyvää huolta. Seuran tulee tarjota pelaamisen rinnalla jokin vaihtoehtoinen seurapolku muissa seuran tehtävissä, kuten joukkueenjohtaja, valmentaja, tuomari, hallituksen jäsen, sihteeri, tiedotusvastaava ym. Seuran tulee laatia menetelmä, jolla jäsenet pidetään seurassa mahdollisimman pitkään. Seuran tulee perehdyttää henkilö uuteen tehtävään tai järjestää esimerkiksi valmentajakoulutusta tai ohjata potentiaalinen henkilö sellaiseen. Seuran on myös hyvä luoda palkitsemisjärjestelmä kaikille seuratoimijoille. Palkitsemisessa huomioidaan toimijan sitoutuminen, aktiivisuus, tavoitteet ja onnistumiset. Palkitsemisjärjestelmä tulee olla avoin. Palkitsemistilaisuudet ovat hyviä seuran yhteisen hengen kohottamistilaisuuksia, esimerkiksi kauden avausjuhla, oma turnaus, puurojuhla, kauden päättäjäiset tai vaikka Kotipelipäivä. 2.5 Joukkue ja joukkueen organisaatio: toimihenkilöt, vastuut ja velvollisuudet Joukkue ei ole juridinen yksikkö, vaan osa seuraa. Seurassa voi olla yksi tai useampi joukkue. Seuran hallituksella on vastuu jokaisen joukkueen toiminnasta. Kunkin joukkueen johtaja vastaa puolestaan hallitukselle joukkueen toiminnasta. Joukkueesta vastaa (hallituksen hyväksymät) joukkueen toimihenkilöt, eli joukkueen johtoryhmä. 810 Joukkueen johtoryhmän vastuut ja velvollisuudet Joukkueenjohtaja Valmentaja (ja apuvalmentajat) Huoltaja(t) Taloudenhoitaja Tiedottaja Ainakin joukkueenjohtajan kannattaa olla seuran jäsen, sillä tämä tarjoaa hyvän mahdollisuuden päätöksentekoon osallistumiseen ja vaikuttamiseen seurassa. Joukkueen johtoryhmä huolehtii joukkueen toiminnan toteutumisesta kaudella hallituksessa hyväksyttyjen toiminta- ja varainkäyttösuunnitelman puitteissa. Kaiken toiminnan perustana on toimiva yhteistyö ja avoimuuteen perustuva luottamus seurajohdon, pelaajien ja joukkueen tukiryhmän taholta. Joukkueen tukiryhmä suunnittelee yhdessä kauden kulun: mihin sarjaan ja mihin turnauksiin joukkue osallistuu ja kuinka monta kertaa viikossa joukkue harjoittelee (Ks. kohta 4.3 Vuosikalenteri). Joukkueen valmennus- ja kilpailutoiminnan on oltava seuran ohjeistuksen mukainen. 911 3 Joukkueenjohtajan rooli ja asema Joukkueenjohtaja on joukkueensa keulakuva ja hänen täytyy olla selvillä kaikista joukkueen asioista. Hänen tehtäviinsä kuuluu avoin yhteistyö kaikkien toimijoiden ja sidosryhmien kanssa. Joukkueenjohtaja on linkki seuran ja joukkueen välillä. Joukkueenjohtaja toimii seurajohdolta saamien ohjeistuksien mukaisesti. Joukkueenjohtajan tehtävä on vastuunottoa joukkueen asioista, mutta antaa myös mahdollisuuden päästä vaikuttamaan seuran toimintaan ja kehittämiseen. Joukkueenjohtajan tehtävänä on myös joukkueen valmentajan ja pelaajien työrauhan säilyttäminen. Tämä tarkoittaa, että joukkueenjohtaja huolehti kaikista yhteydenpito- ja juoksevista asioista, jotta valmentajat voivat keskittyä valmentamiseen ja pelaajat pelaamiseen. 3.1 Hyvän joukkueenjohtajan ominaisuuksia Hyvää joukkueenjohtajaa voisi kuvata monin laatusanoin. On kuitenkin hyvä pitää mielessä muutama perusasia: Ole oma itsesi, sillä asenteesi vaikuttaa muiden toimintaan Ole avoin, kuuntele ja jaksa kuunnella kaikkia Ole rehellinen, oikeudenmukainen ja tasapuolinen kaikkia kohtaan Ole luottamuksen arvoinen 3.2 Joukkueenjohtajan valinta Seurassa tulee olla ohjeistus siitä, miten joukkueenjohtaja valitaan. Joukkueenjohtajan voivat valita joukkueen muut toimihenkilöt tai seura ja sen hallitus. Joukkueenjohtaja on kuitenkin aina seuran hallituksen hyväksymä henkilö. Hallituksella on myös viime kädessä oikeus erottaa joukkueenjohtaja tehtävästään riippumatta siitä, kuka valinnan on tehnyt. 1012 3.3 Joukkueenjohtajan ja joukkueen muun johtoryhmän välinen yhteistyö Joukkueen johtoryhmän tulee laatia selkeät tehtävät ja keskinäiset säännöt, joiden mukaan johtoryhmä toimii. On tärkeää, että kaikki joukkueen johtoryhmän jäsenet ovat mukana suunnittelemassa joukkueen toimintaa ja käsittelemässä joukkueen asioita. 1113 4 Joukkueenjohtajan tehtävät Joukkueenjohtajalla on monenlaisia tehtäviä, joissa hänen kannattaa aina tehdä yhteistyötä joukkueen toimihenkilöiden sekä joukkueen tukiryhmän eli vanhempien kanssa. On tärkeää, että heti joukkueen perustamisesta lähtien tehtäviä jaetaan mahdollisimman laajan joukon kesken, etteivät kaikki tehtävät kasaudu saman henkilön harteille. Erityisesti joukkueen tukiryhmä = vanhemmat on hyvä aktivoida mukaan heti alusta. 4.1 Joukkueen johtoryhmän työ- ja tehtäväjako On tärkeää tietää, että jokaisella tehtävällä on oma vastuuhenkilönsä ja että kuka hoitaa mitäkin tehtävää. Joukkueella olisikin hyvä olla oma työkalu joukkueen tehtävien hoitamiseen. Työkalu voi olla vaikka vihkonen tai esim. Nimenhuutoon kirjattu viesti, johon on kirjattu: - Joukkueenjohtajan tehtävät - Valmentajien tehtävät - Huoltajan tehtävät - Taloudenhoitajan tehtävät - Muiden (vanhempien) tehtävät 4.2 Joukkueen toimintasuunnitelma Hyvin suunniteltu on puoliksi tehty. Kaikilla joukkueen toimihenkilöillä ja tukiryhmällä (perheillä) tulee olla selkeä käsitys siitä, mitä kauden aikana tulee tapahtumaan. Hyvin laaditun toimintasuunnitelman ansiosta joukkue välttyy myös ikäviltä yllätyksiltä. Suunnitelmaan voi kuitenkin aina tulla muutoksia. Muutokset tulee aina käsitellä joukkueen tukiryhmän (perheet) kesken. Toimintasuunnitelma: koko joukkueen johtoryhmän tulee osallistua sen laatimiseen seuran tulee hyväksyä joukkueen toimintasuunnitelma sekä valmennuspäällikön tulee hyväksyä toimintasuunnitelman valmennukseen ja kilpailuun liittyvä osio tavoitteet: urheilulliset, valmennukselliset, kasvatukselliset ja eettiset kausisuunnitelma varainkäyttösuunnitelma 1214 4.3 Toimintakalenteri = vuosikalenteri Vuosikalenteri on hyvä tehdä, jotta toimintaa voidaan suunnitella pitkällä tähtäimellä. Pitkän tähtäimen suunnittelu auttaa myös hallitsemaan taloudellista puolta, ja esimerkiksi vanhemmille se mahdollistaa lomien suunnittelun. Vuosikalenteriin kirjataan mm. sarjat ja turnaukset, joihin joukkue osallistuu vuoden aikana ulkomaanturnaukset ja -matkat mahdolliset harjoitusleirit harjoitusvuorot tapahtumat, esim. pikkujoulut, talkoot, myyjäiset, talvirieha, päättäjäiset, omat turnaukset joukkueen johtoryhmä ja sen työjako (ks. ed.) vuosibudjetti 4.4 Kilpailu- ja sääntömääräykset Käsipalloliiton kilpailutoimintaan liittyy monia asioita ja pykäliä, joista joukkueenjohtajan on hyvä olla tietoinen. Kappaleessa 4.4. käydään alaotsikoineen läpi tärkeimmät kilpailutoimintaan liittyvät asiat joukkueenjohtajan kannalta Kilpailuoikeus Vain liiton lisenssin lunastanut pelaaja ja toimitsija saa edustaa seuraa julkisissa kilpailuissa. (Kilpailusäännöt 45 ) Edustusoikeutta vailla olevien pelaajien käyttämisestä on säädetty kilpailusääntöjen 59 :ssä. Joukkueenjohtajan tulee huolehtia, että jokaisella liiton alaisiin kilpailuihin osallistuvalla on asianmukainen lisenssi. Lisenssit ostetaan joko yksittäin liiton kotisivujen kautta -> lisenssien maksu tai nipussa suoraan Sporttirekisterissä. (ks. kohta 4.4.4). Lisenssi maksetaan aina pelaajan iän mukaan, esim. jos A-juniori pelaa sekä omassa ikäluokassaan että aikuisten edustusjoukkueessa, maksetaan A-ikäisten lisenssi. Kilpailusäännöt löytyvät liiton kotisivuilta kohdasta Säännöt ja ohjeet. 1315 4.4.2 Kilpailukutsu, Kilpailusuunnitelma, sarjailmoittautumiset ja Kilpailuohjeet Kilpailukutsu alkavalle kaudelle lähetetään seuroille toukokuussa. Kutsu löytyy myös liiton kotisivuilta kohdasta Säännöt ja ohjeet. Kilpailukutsusta selviää mm., koska ilmoittaudutaan sarjoihin (juniorit, alemmat divisioonat). Kilpailusuunnitelmasta puolestaan selviää, miten aikuisten kilpasarjat (naisten mestaruussarja, miesten SM-liiga sekä miesten I-divisioona) pelataan. Kilpailusuunnitelma löytyy liiton kotisivuilta kohdasta Säännöt ja ohjeet. Juniorisarjoihin ja alempiin divisiooniin ilmoittaudutaan LähiTapiola - Tulospalvelun kautta. Tavallisimmin seuran yhteyshenkilöllä on tunnukset Tulospalveluun, ja joukkueiden ilmoittautumiset alkaviin sarjoihin hoidetaan keskitetysti. Tunnukset ja ohjeet saa Käsipalloliiton toimistosta. Tärkeää: Ilmoittautumisajan päätyttyä pidetään Kalenterikokous, jossa päätetään kaikkien juniorisarjojen sarjamuodot sekä se, kuka järjestää C-ikäluokista ylöspäin pidettävän FINAL 4 -lopputurnauksen. Kalenterikokouksen päätösten perusteella tehdään Kilpailuohjeet, joista voi tarkistaa miten ko. sarja on sovittu pelattavaksi. Kilpailuohjeet lähetetään sähköpostitse seuroille ja ne löytyvät myös liiton kotisivuilta kohdasta Säännöt ja ohjeet Vakuutusturva Pelaajat osallistuvat kilpailuihin omalla vastuullaan. Seurat ovat velvollisia huolehtimaan siitä, että jokaisella pelaajalla on voimassaoleva asianmukainen urheiluvakuutus (Kilpailukutsu). Monilla seuroilla on omat seurakohtaiset ryhmävakuutukset. Pelaajalisenssin yhteydessä voi myös ostaa Pohjolan Sporttiturvavakuutuksen tai jos pelaaja tarvitsee lyhytaikaista vakuutusturvaa, hän voi ostaa Pohjolan Try Out -vakuutuksen. Lisätietoja liiton kotisivuilta lisenssien maksu. Jos pelaajalisenssi on jo ostettu, Sporttiturva-vakuutuksen voi ottaa myös jälkikäteen Sporttirekisterin korotusautomaatissa tai jos lisenssi on maksettu nippulisenssinä, maksamalla vakuutusosion liiton lisenssitilille sekä käyttämällä samaa viitenumeroa kuin itse lisenssimaksussa. HUOM! Vakuutus- 1416 osuuden maksamisesta pitää ehdottomasti ilmoittaa liiton toimistoon koska vakuutus ja lisenssi yhdistetään manuaalisesti. Seuran vapaaehtoisille on olemassa Pohjolan Tuplaturva, joka on vapaaehtoistyöntekijöiden tapaturmavakuutus (sisältyy toimitsijalisenssiin) Sporttirekisteri ja seurakäyttäjä Sporttirekisterissä hallinnoidaan useiden eri lajiliittojen pelaaja- ja toimitsijalisenssejä. Seurakäyttäjällä on tunnukset oman seuransa tietoihin, rekisteröityihin lisensoituihin pelaajiin ja toimitsijoihin. Seurakäyttäjät voivat lisätä uusia henkilöitä seuraansa, tehdä listauksen koko seuran lisensoiduista pelaajista ja ostaa lisenssejä nippulisenssinä (seuran lisenssinostotyökalu). Seurakäyttäjätunnukset myöntää Suomen Käsipalloliitto pelikausittain. Sportti ID = Jokaisen henkilökohtainen ID-numero Sporttirekisterissä. Ei tarkoita samaa kuin vakuutus voimassa Seuran vaihto Suomessa Mikäli pelaaja haluaa vaihtaa seuraa, tulee hänen täyttää pelaajasiirtokaavake alla olevien ohjeiden mukaisesti. Pelaajasiirtokaavake ja siirtosäännöstö C-junioreiden ja nuorempien sarjoihin lähtien Pelaajasiirtokaavake ja siirtosäännöstö lähtien Lomakkeet löytyvät liiton kotisivuilta kohdasta Säännöt ja ohjeet. 1517 4.4.6 Kansainväliset siirrot Pelaajat luokitellaan amatööripelaajiksi ja ammattilaispelaajiksi (elää käsipallon pelaamisella). Ammattilaispelaajaa voi myös lainata määräajaksi. Englanninkielinen kopio lainasopimuksesta molempien seurojen nimenkirjoittajien allekirjoittamana pitää toimittaa Suomen Käsipalloliittoon ennen kuin siirtoprosessin voidaan aloittaa. Pelaaja voi siirtyä ulkomaille/tulla Suomeen pelaamaan myös opiskelijastatuksella esim. Erasmus yms. kansainvälisen opiskelijavaihdon kautta. Englanninkielinen todistus kansainväliseen opiskelijavaihtoon hyväksymisestä pitää toimittaa Suomen Käsipalloliittoon tai uuden ulkomaisen seuran kautta vastanottavan maan käsipalloliittoon ennen kuin siirtoprosessin voi aloittaa. Opiskelijoiden siirrot ovat ilmaisia. Jos pelaaja siirtyy ulkomaille, siirtoprosessi alkaa kun vastaanottavan maan liitto lähettää Transfer request -nimisen kaavakkeen Käsipalloliittoon sekä EHF:lle / IHF:lle. Jos pelaaja tulee Suomeen, vastaanottavan seuran tulee ilmoittaa Suomen Käsipalloliittoon seuraavat asiat uudesta pelaajasta: nimi, syntymäaika, kansalaisuus, maa ja seura, jossa on viimeksi pelannut, pelaajan status ts.amatööri tai ammattilainen (sopimuksen alku ja päättymispäivä), opiskelija. Siirtoprosessi alkaa kun Suomen Käsipalloliitto lähettää Transfer Request -kaavakkeen pelaajan lähtömaan liittoon sekä EHF:lle / IHF:lle. 1618 4.4.7 Turnauslupa Alueen tai seuran, joka haluaa järjestää kansainvälisen kilpailun tai ottelun, on jätettävä liitolle sen pelikausittain ilmoittamaan ajankohtaan mennessä kilpailulupaanomus, jonka tulee käsittää seuraavat tiedot: kilpailun nimi, aika ja paikka osallistuvat joukkueet kilpailun muoto palkinnot muut kilpailua koskevat määräykset (Kilpailusäännöt 42) Käytännössä liiton kilpailusihteerille sähköpostiviesti, josta ilmenee yllä mainitut asiat Matkustuslupa Alueen tai seuran, joka haluaa osallistua IHF:n viralliseen kilpailuun tai muuhun ulkomailla järjestettävään kilpailuun taikka otteluun, tulee tähän anoa lupa liitolta liiton pelikausittain ilmoittamaan ajankohtaan mennessä (Kilpailusäännöt 41). Käytännössä liiton kilpailusihteerille sähköpostiviesti, josta ilmenee kuka, koska ja minne. Huomioittehan myös, että seuralla/joukkueenjohtajalla pitää olla alaikäisten pelaajien vanhemmilta kirjallinen lupa ulkomaanturnaukseen osallistumiseen! Ikärajaisten poikkeuslupamenettely Pelaaja voi edustaa muuta kuin omaa seuraansa ikäluokkansa ikärajaisissa kilpailuissa ellei hänen omalla seurallaan ole joukkuetta pelaajan ikäluokassa. Pelaajan on kirjallisesti ilmoitettava Suomen Käsipalloliiton toimistoon, että hän käyttää tätä poikkeusoikeutta edustaa muuta kuin omaan seuraansa ennen kuin hän on edustuskelpoinen toisessa seurassa omassa ikäluokassaan. Pelaaja säilyttää edustusoikeutensa omassa seurassaan muilta osin ja pelaaja voi 1719 siten edustaa omaa seuraansa omaa ikäluokkaansa vanhemmissa ikäluokissa ja aikuisten sarjoissa. Lomake löytyy liiton kotisivuilta kohdasta Säännöt ja ohjeet Yli-ikäisten junioreiden poikkeuslupamenettely Joukkueilla on mahdollista käyttää poikkeusluvalla yhden (1) vuoden yli-ikäistä pelaajaa F B-junioreissa. Poikkeuslupa myönnetään, mikäli seuralla ei ole joukkuetta kyseisen pelaajan ikäluokassa. Edellytykset poikkeusmenettelylle voivat olla myös sosiaalisia tai seuran joukkueen olemassaoloa uhkaavia. Sosiaalinen syy on esimerkiksi, että pelaaja käy koulua vuotta nuoremman ikäluokan kanssa. Poikkeuslupa voi koskea korkeintaan 4 pelaajaa / ikäkausi, joista korkeintaan kaksi (2) saa pelata samassa ottelussa. Nämä kaksi voivat myös olla kentällä samaan aikaan. Poikkeuslupa käsittää koko pelikauden eikä ko. pelaaja voi pelata missään muussa juniorijoukkueessa ko. pelikauden aikana. Poikkeuslupa (kopio) on pyydettäessä esitettävä jokaisessa ottelutilanteessa. Poikkeuslupaa ei ole tarkoitettu käytettävän muuhun kuin sille määriteltyyn tarkoitukseen. Pelaajalle tulee aina ensisijaisesti etsiä pelipaikka vanhemmasta ikäluokasta. Poikkeusluvan väärinkäytöstä voidaan rangaista Suomen Käsipalloliiton kurinpitosääntöjen mukaisesti. (Sääntö löytyy myös liiton kotisivuilta kohdista Säännöt ja ohjeet sekä Nuorisotoiminta artikkelit oikealla). Täältä löytyy myös tieto siitä, kuinka monta poikkeusluvan saanutta pelaajaa kullakin joukkueella on. Poikkeuslupaa haetaan vapaamuotoisella hakemuksella. Hakemuksen pitää sisältää pelaajan tiedot (nimi, seura, kotiosoite, synt. aika) sekä perustelut poikkeusluvan antamiseksi. Poikkeuslupaa saa anoa korkeintaan neljälle (4) pelaajalle / joukkue. Poikkeusluvan myöntää nuorisovaliokunta. Seuran hakemus osoitetaan nuorisovaliokunnalle ja se lähetetään nuorisovastaavalle. Nuorisovaliokunta ei käsittele vaillinaisin tiedoin lähetettyjä hakemuksia. 1820 Seurojen yhteistyösopimukset Pelaajan on mahdollista siirtyä kesken kauden pelaamaan toisen seuran joukkueeseen, mikäli seuroilla on yhteistyösopimus. Sopimuksen rekisteröiminen edellyttää, että seurojen edustusjoukkueet pelaavat kauden alkaessa eri sarjatasoilla. Yhteistyösopimus rekisteröidään kirjallisella ilmoituksella Suomen Käsipalloliiton toimistoon. Rekisteröinti on kutakin pelikautta varten tehtävä viimeistään Käsipalloliiton liittohallituksen kullekin kaudelle ennen kauden alkua erikseen määrittämän siirtojen takarajaan mennessä. A) Kun pelaaja siirtyy (rekisteröidyn yhteistyösopimuksen solmineiden seurojen välillä) ylemmältä sarjatasolta alemmalle, hän on edustuskelpoinen viiden (5) päivän kuluttua siitä, kun kirjallinen siirtoilmoitus on toimitettu Käsipalloliiton toimistoon. Siirtoilmoituksen tekee vastaanottava seura, ja siinä on oltava siirtyvän pelaajan allekirjoitus. B) Kun pelaaja siirtyy alemmalta sarjatasolta ylemmälle, hän on edustuskelpoinen välittömästi, kun mainittu siirtoilmoitus on toimitettu Käsipalloliiton toimistoon. Siirrosta ei peritä maksua. Jos siirtoilmoitusta ei ole toimitettu ennen liittohallituksen määrittämää siirtoaikarajaa, siirto EI ole mahdollinen. Tällöin pelaajan edustusoikeus jatkuu edelleen samassa joukkueessa, jossa hän on viimeksi ollut edustuskelpoinen. Mikäli yhteistyösopimuksen solmineiden seurojen edustusjoukkueet joutuvat kauden aikana samalle sarjatasolle, yhteistyösopimus katsotaan rauenneeksi, ja kummankin seuran on toimitettava liiton toimistoon kirjallinen ilmoitus omista pelaajistaan. Ilmoituksessa tulee olla kunkin siinä mainitun pelaajan allekirjoittama hyväksymismerkintä. Pelaajilla on edustusoikeus alkuperäisessä seurassaan välittömästi, kun kirjallinen ilmoitus on toimitettu Käsipalloliiton toimistoon Kehityspelaajasääntö Keskinäisen yhteistyösopimuksen rekisteröineet seurat ja sellaiset seurat, joilla on eri sarjatasoilla pelaavia joukkueita ja joista toinen seura tai toinen joukkue pelaa liiton korkeimmalla sarjatasolla, voivat nimetä pelikausittain lukumäärältään rajoittamattoman määrän ns. kehityspelaajia. Kehityspelaaja on pelaaja, jolle halutaan luoda enemmän mahdollisuuksia pelata ja kehittyä. Nimetty kehityspelaaja ei saa olla aiempina pelikausina yhteensä pelannut enempää kuin kuusikymmentä (60) miesten SM-liiga- tai naisten SM-sarjaottelua. 1921 Seura voi rekisteröidä kehityspelaajia Suomen Käsipalloliiton liittohallituksen kullekin kaudelle ennen kauden alkua erikseen määrittämän siirtojen takarajaan asti. Lisäksi kulloinkin voimassa oleva rekisteröimismaksu tulee olla suoritettu Suomen Käsipalloliiton pankkitilille. Kehityspelaaja on oikeutettu siirtymään pelikauden aikana vapaasti yhteistyösopimuksen solmineiden seurojen aikuisten edustusjoukkueiden välillä tai seuransa eri sarjatasoilla pelaavien aikuisten joukkueiden välillä. Jos seurat tai joukkueet kuitenkin pelikauden aikana joutuvat samalla sarjatasolle, kehityspelaajan oikeus siirtyä vapaasti raukeaa ja ao. seuran on toimitettava Suomen Käsipalloliiton toimistoon kirjallinen ilmoitus siitä, missä seurassa ja joukkueessa kehityspelaaja jatkaa edustuskelpoisena. Ilmoituksessa tulee olla pelaajan allekirjoitus. Edustuskelpoisuus alkaa välittömästi, kun ilmoitus on toimitettu liiton toimistoon. HUOM! Juniori-ikäinen pelaaja, joka on pelannut yli 60 ottelua SM-sarjatasolla ja ei siten täytä kehityspelaajan vaatimuksia, voi kuitenkin edustaa oman kasvattajaseuransa juniorijoukkuetta, vaikkakin hän edustaisi yhteistyöseuransa aikuisten joukkuetta Siirtyminen joukkueesta toiseen oman seuran sisällä Pelaaja voi siirtyä oman seuransa sisällä joukkueesta toiseen. Seuran on ilmoitettava siirrosta liittoon kirjallisesti. Siirtyessään alemmalta sarjatasolta ylemmälle pelaaja saa edustusoikeuden välittömästi. Siirtyessään ylemmältä sarjatasolta alemmalle pelaaja saa edustusoikeuden viiden (5) päivän kuluttua siirtoilmoituksen saapumisesta liittoon. Siirroista ei peritä maksua. Viiden (5) päivän karanteeniajan aikana pelaaja ei ole edustuskelpoinen seuransa kummassakaan joukkueessa. Pelaaja säilyttää tällöin kuitenkin mahdollisen edustuskelpoisuutensa ikärajaisten joukkueiden kilpailuissa. Pelaajalla ei ole siirto-oikeutta kuluvaksi pelikaudeksi Käsipalloliiton liittohallituksen takarajaksi määrittämän päivämäärän jälkeen. Jollei siirtoilmoitusta ole toimitettu liiton toimistoon kyseiseen päivään mennessä, pelaajan edustusoikeus liiton kilpailuissa jatkuu edelleen samassa joukkueessa, jossa hän on viimeksi ollut edustuskelpoinen. Asianmukaisesti rekisteröidyllä kehityspelaajalla on oikeus pelata seuransa ylemmän sarjatason joukkueessa ilman, että tämä vaikuttaisi hänen edustusoikeuteensa alemman sarjatason joukkueessa. 20 Näytä lisää
JOUKKUEENJOHTAJAOPAS VOITTOJA JOKA PÄIVÄ
JOUKKUEENJOHTAJAOPAS VOITTOJA JOKA PÄIVÄ Sisällysluettelo JOHDANTO Joukkueenjohtajaopas on joukkueenjohtajakoulutuksessa käytettävä opetusmateriaali. Opas antaa joukkueenjohtajalle perustietoa jalkapalloperheestä, Lisätiedot JOUKKUEENJOHTAJAOPAS. Voittoja joka päivä
JOUKKUEENJOHTAJAOPAS Voittoja joka päivä JOHDANTO Joukkueenjohtajaopas on joukkueenjohtajakoulutuksessa käytettävä koulutusmateriaali. Opas antaa joukkueenjohtajalle perustietoa jalkapalloperheestä, seuratoiminnasta Lisätiedot Joukkueenjohtajakoulutus
SUOMEN PALLOLIITTO RY Joukkueenjohtajakoulutus Henri Alho, Kari Ekman, Risto Rissanen, Markku Sandström ja Veijo Vainikka Tämä joukkueenjohtajaopas antaa joukkueenjohtajalle perustietoa jalkapalloperheestä, Lisätiedot PuHu Juniorit ry PUHU JUNIORIT RY TOIMINTAKÄSIKIRJA. Page. Laatija PuHu Juniorit Hallitus. 2.0 09.07.2015 1 of 43
PUHU JUNIORIT RY TOIMINTAKÄSIKIRJA 2.0 09.07.2015 1 of 43 Sisällysluettelo 1 ESITTELY... 5 1.1 Revisiohistoria... 6 1.2 Liitteet... 6 2 TOIMINTA-AJATUS, AJATUS, ORGANISAATIO, JOHTAMINEN JA TOIMINNAN SUUNNITTELU... Lisätiedot Kiekko-Vantaa, ITÄ ry
Kiekko-Vantaa, ITÄ ry 08 09 Päivitetty versio osoitteessa: www.kiekkovantaa.fi/ita/ KIEKKO-VANTAA ITÄ R.Y. Sisällysluettelo KIEKKO-VANTAA ITÄ R.Y.............................................3 1. TOIMINNAN Lisätiedot LÄTKÄÄ HYVÄSSÄ SEURASSA!
LÄTKÄÄ HYVÄSSÄ SEURASSA! Nämä ohjeet on tarkoitettu kaikille Kiekko-Vantaa, Itä ry:n toiminnassa mukana oleville. Ohjeiden tarkoitus on selkeyttää joukkueiden toimintaa ja auttaa mahdollisissa ongelmatilanteissa. Lisätiedot PERUSARVOT JA TULEVAISUUDEN VISIOT
PUHU JUNIORIT RY TOIMINTAKÄSIKIRJA 2.0 17.01.2015 1 of 40 Sisällysluettelo 1 ESITTELY... 5 1.1 Revisiohistoria... 6 1.2 Liitteet... 6 2 TOIMINTA-AJATUS, AJATUS, ORGANISAATIO, JOHTAMINEN JA TOIMINNAN SUUNNITTELU... Lisätiedot SUOMEN SALIBANDYLIITON KILPAILUSÄÄNNÖT 1.5.2014-30.4.2015. 1. YLEISTÄ sivu 1-8 3-4
sivu 1 SUOMEN SALIBANDYLIITON KILPAILUSÄÄNNÖT 1.5.2014-30.4.2015 Suomen Salibandyliitto ry 2014 1. YLEISTÄ sivu 1-8 3-4 2. EETTISET PERIAATTEET 9 Reilun pelin periaate 5 10 Vastuullinen taloudenpito 5 Lisätiedot Espoon Kiekkoseura ry SISÄISET PELISÄÄNNÖT JA TOIMINTAOHJEET 10.02.2014
1 Espoon Kiekkoseura ry SISÄISET PELISÄÄNNÖT JA TOIMINTAOHJEET 10.02.2014 2 1. YLEISTÄ 2. TOIMINNAN TARKOITUS 3. ORGANISAATIOKAAVIO JA SEURAN JOHTOKUNTA 3.1 Organisaatiokaavio 3.2 Johtokunnan tehtävät Lisätiedot JYVÄSSEUDUN KIEKKO RY PELISÄÄNTÖKIRJA
JYVÄSSEUDUN KIEKKO RY PELISÄÄNTÖKIRJA 31.05.2009 SISÄLTÖ PELISÄÄNNÖT 0 PELISÄÄNTÖJEN TARKOITUS 1 SEURAN TOIMINNAN TARKOITUS 2 PÄÄMÄÄRÄT JA TAVOITTEET 2.1 SEURA 2.2 JOUKKUEET 3 SEURAN VASTUUT JA VASTUUELIMET Lisätiedot SEURAN PELISÄÄNTÖJEN LUKIJALLE... 3 1. SALON KIEKKOHAIT RY:N ORGANISAATIO... 4 2. SALON KIEKKOHAIDEN PERUSARVOT JA TULEVAISUUDEN VISIOT... 5 3.
SEURAN PELISÄÄNTÖJEN LUKIJALLE... 3 1. SALON KIEKKOHAIT RY:N ORGANISAATIO... 4 2. SALON KIEKKOHAIDEN PERUSARVOT JA TULEVAISUUDEN VISIOT... 5 3. SEURAN TAVOITTEET JA TAHTOTILA... 5 4. JOUKKUEIDEN JÄSENET Lisätiedot SUOMEN JÄÄKIEKKOLIITON KILPAILUSÄÄNNÖT 2015-2016
SUOMEN JÄÄKIEKKOLIITON KILPAILUSÄÄNNÖT 2015-2016 SISÄLLYSLUETTELO 1. YLEISMÄÄRÄYKSET 1.1. Sitoutuminen 1.2. IIHF:n säännöt 1.3. Kilpailusäännöistä poikkeaminen 2. EETTISET JA TALOUDELLISET MÄÄRÄYKSET 2.1. Lisätiedot 1. SEURAN TOIMINTA-AJATUS, ORGANISAATIO, JOHTAMINEN JA TOIMINNAN SUUNNITTELU..5. 1.1. Toiminnan perusperiaatteet...5
Raholan Pyrkivän Laatukäsikirja 2 SISÄLLYS 1. SEURAN TOIMINTA-AJATUS, ORGANISAATIO, JOHTAMINEN JA TOIMINNAN SUUNNITTELU..5 1.1. Toiminnan perusperiaatteet...5 1.2. Seuran organisaatio...6 1.2.1. Seuran Lisätiedot Hyvinkään Palloseura. Seurakäsikirja
Hyvinkään Palloseura Seurakäsikirja ja HyPSiläisyys 2014 Sisällysluettelo 1 Tervetuloa mukaan Hyvinkään Palloseuran toimintaan! 3 2 HyPSin johtokunta ja jaostot 4 3 HyPSin toimisto, henkilökunta ja muut Lisätiedot 2/32. Sisällysluettelo
2/32 Sisällysluettelo Seura... 4 Seuran yleisesittely... 4 Arvot... 4 Missio... 4 Visio 2014... 4 Strategia 2011-2014... 4 Organisaatio... 5 Seuran varsinaiset kokoukset... 5 Johtokunnan tehtävät... 5 Lisätiedot TORNION ICE HOCKEY CLUB TIIKERIN KÄSIKIRJA
TORNION ICE HOCKEY CLUB TIIKERIN KÄSIKIRJA Käsikirja joukkueille Sisällysluettelo 1. Johdanto 3 2. Seuran organisaatio 4 3. Vanhemmille 5 4. Pelaajille 6 5. Joukkueet ja toimihenkilöt 7 5.1 Joukkueenjohtajan Lisätiedot PEIMARI UNITED. Seurakäsikirja ed. 4
1 PEIMARI UNITED Seurakäsikirja ed. 4 2 Peimari United:n seurakäsikirja päivitetty 29.11.2011 Sisällysluettelo 1 Tervetuloa mukaan seuran toimintaan 2 Johtokunta ja jaosto, sekä toimihenkilöiden tehtävät Lisätiedot Seinäjoen Peliveljet ry:n toimintaopas 22.5.2012 Sivu 1 ( 29 ) Seuran toimintaopas. 2.1 versio
Sivu 1 ( 29 ) Seuran toimintaopas 2.1 versio Sivu 2 ( 29 ) 1. SEURAN YLEISESITTELY... 5 2. SEURAN TOIMINTAPERIAATTEET, ORGANISAATIO, JOHTAMINEN JA SEURAN TUNNUKSET... 5 2.1. Arvot... 5 2.2. Seinäjoen Peliveljet Lisätiedot TUUSULAN PALLOSEURAN SEURAKÄSIKIRJA - SUURELLA SYDÄMELLÄ
TUUSULAN PALLOSEURAN SEURAKÄSIKIRJA - SUURELLA SYDÄMELLÄ SISÄLLYS 1 TUUSULAN PALLOSEURAN SEURAKÄSIKIRJA... 4 2 TUUSULAN PALLOSEURA - TuPS... 4 2.1 TuPS seurana... 4 2.2 Seuran arvot, strategia ja visio... Lisätiedot FC HERTTA. Toimintakäsikirja. Seuratoimijoille ja vanhemmille
FC HERTTA Toimintakäsikirja Seuratoimijoille ja vanhemmille 2012 www.fchertta.fi Sisällysluettelo I Seura 2 1. FC Hertan Toiminta-ajatus 2. FC Hertan visio 2017 3. FC Hertan toimintaa ohjaavat arvot II Lisätiedot Laatukäsikirja 16.8.2012
Laatukäsikirja 16.8.2012 2 ESIPUHE Tämä on Espoo Basket Team ry:n laatukäsikirja. Viimeisin laatukäsikirjan päivitys on elokuulta 2012. Laatukäsikirjaa tarkastellaan seuran hallituksen toimesta vuosittain Lisätiedot HEINOLAN KIEKKO RY PELISÄÄNNÖT
HEINOLAN KIEKKO RY PELISÄÄNNÖT 1.1.2010 HEINOLAN KIEKKO RY WWW.HEKI.NET 1(31) HEKI PELISÄÄNTÖJEN LUKIJALLE... 4 HEINOLAN KIEKKO RY... 5 1. HEINOLAN KIEKKO RY:N ORGANISAATIO... 5 2. HEINOLAN KIEKON PERUSARVOT Lisätiedot Valintoja ja Yhteistyötä
Suomen Jääkiekkoliitto www.finhockey.fi Valintoja ja Yhteistyötä JOUKKUEENJOHTAJAN KÄSIKIRJA Ismo Haaponiemi Hannu Jokinen Heikki Suutala Päivitetty 8/2010 Kari Ekman Suomen Jääkiekkoliitto ja tekijät Lisätiedot O2-JYVÄSKYLÄ RY SEURAOHJE
O2-JYVÄSKYLÄ RY SEURAOHJE VERSIO 1.5 Seuraohje_v1_5.doc SIVU 1/25 SISÄLLYSLUETTELO 1 JOHDANTO... 4 2 MIKÄ ON SEURAOPAS... 5 3 TOIMINTA-AJATUS... 6 3.1 Toiminta-ajatus... 6 3.2 Arvot... 6 3.3 Visiot... Lisätiedot Toimintakäsikirja Palokan Riento ry 19.1.2012
Toimintakäsikirja Palokan Riento ry 19.1.2012 Sisällys 1. Yleistä...4 2. Toiminnan tarkoitus...4 2.1. Toiminta-ajatus...4 2.2. Arvot ja visio...4 2.3. Kasvatukselliset ja urheilulliset tavoitteet...5 2.4. Lisätiedot FUTSALIN KILPAILUMÄÄRÄYKSET 2015 2016
FUTSALIN KILPAILUMÄÄRÄYKSET 2015 2016 Sisällysluettelo 1. luku Yleistä 1 Soveltamisala 2 2 Eettiset periaatteet 2 3 Määritelmät 3 2. luku Kilpailutoimintaan liittyvät määräykset 4 Futsalsäännöt 5 5 Kilpailu, Lisätiedot SB-Pro Nurmijärvi ry:n TOIMINTAOPAS päivitetty: 4.1.2013
SB-Pro Nurmijärvi ry:n TOIMINTAOPAS päivitetty: 4.1.2013 2 TOIMINTAOPAS SB-PRO NURMIJÄRVI RY:N... 1 TOIMINTAOPAS... 1 1. JOHDANTO... 3 2. TOIMINNAN TARKOITUS JA TAVOITTEET... 4 2.1 TOIMINTA-AJATUS... 4 Lisätiedot JäNMKY laatujärjestelmä
JäNMKY laatujärjestelmä 1. SEURAN TOIMINTA-AJATUS, ORGANISAATIO, JOHTAMINEN JA TOIMINNAN SUUNNITTELU 1.1. Toiminnan perusperiaatteet 1.1.1. Seuran yleiskuvaus Järvenpään NMKY ry on vuonna 1981 perustettu Lisätiedot SEURAOPAS. [Valitse päivämäärä]
SEURAOPAS [Valitse päivämäärä] SEURAOPAS Urheiluseura Hatsina 2014-2015 SISÄLLYSLUETTELO Sisältö Sisältö...2 Urheiluseura Hatsina yleiskuvaus...5 Mikä on seuraopas?...5 1 TOIMINTA-AJATUS JA STRATEGIA...6 Lisätiedot 2016 © DocPlayer.fi Yksityisyyskäytäntö | Palveluehdot | Palaute